                                                                                          Anexa 4.

REGULAMENTUL COMISIEI DE CENZORI
A UNIUNII JUDETENE SANITAS MARAMURES
CAPITOUL I – DISPOZIŢII GENERALE

Art.1. Comisia de Cenzori funcţionează la nivelul SANITAS Maramures. 
Art.2. Şeful Comisiei de Cenzori prezintă rapoarte de activitate ale Comisiei în sesiunile de lucru ale Biroului Operativ, Consiliului Judetean şi Conferinţei SANITAS Maramures.

CAPITOLUL II – ORGANIZARE

Art.3. (1) Comisia de Cenzori este compusă din şeful comisiei şi doi membri.

(2)  Şeful Comisiei de Cenzori este ales prin vot secret de Conferinta  pentru o perioadă de 4 ani.

(3) Membrii Comisiei de Cenzori sunt aleşi de catre Consiliul Judetean pe o perioadă de 4 ani, din rândul sindicatelor componente.

 (4) Revocarea membrilor Comisiei de Cenzori sau completarea acesteia poate fi făcută de Consiliul Judetean la propunerea Biroului Operativ.
Art. 4. (1) Şeful Comisiei de Cenzori participă la toate şedinţele Biroului Operativ,  Consiliului Judetean si  ale  Conferinţei la care este convocat.
CAPITOLUL III – FUNCŢIONARE

Art.5. (1) Comisia de Cenzori funcţionează pe baza unui calendar de acţiuni anual, avizat de Biroul Operativ  şi aprobat de Consiliul Judetean.
(2) Programarea acţiunilor de control se face de către Şeful Comisiei de Cenzori.

(3) Modificarea calendarului acţiunilor de verificare nu poate fi făcută decât cu aprobarea Biroului Operativ.
Art.6.(1) Acţiunile de verificare ale membrilor Comisiei de Cenzori sunt, de regulă, individuale.

(2) În cazuri deosebite, la solicitarea Şefului Comisiei de Cenzori, cu aprobarea Biroului Operativ, acţiunile de verificare se pot desfăşura şi în prezenţa a doi sau trei membri ai Comisiei de Cenzori. 

CAPITOLUL  IV – ATRIBUŢIILE COMISIEI DE CENZORI

Art.7. Verifică semestrial activitatea financiară a Uniunii Judetene SANITAS.
Art.8. Verifica anual activitatea organizatiilor membre ale Uniunii Judetene Sanitas Maramures. Intocmeste Note de control in care se vor consemna aspecte legate de :

(1) Respectarea termenelor şi a obligaţiilor financiare ale organizatiilor MEMBRE  către  Uniunea Judeteana SANITAS Maramures.

(2) Respectarea normelor financiare ale Federaţiei SANITAS.

(3) Respectarea hotărârilor cu caracter financiar ale Consiliului Judetean.

(4) Respectarea regulamentului de deconturi al Federatiei Sanitas.
Art.9. Verifică modul de inventariere, casare şi utilizare a Patrimoniului Uniunii Judetene SANITAS Maramures şi modul de inventariere şi utilizare a bunurilor date spre folosinţă MEMBRILOR U.J. SANITAS Maramures.

Art.10. (1) Verifică sesizările cu privire la activitatea financiară a Uniunii Judetene SANITAS Maramures si  a MEMBRILOR Uniunii.

(2) În funcţie de gravitatea sesizărilor, acţiunile de verificare se pot derula şi în afara calendarului anual, cu aprobarea Biroului Operativ.

Art.11. Verifică, la toate nivelurile, îndeplinirea corectă a tuturor obligaţiilor financiare către stat.
CAPITOLUL  V – ÎNDATORIRILE ORGANIZAŢIILOR SUPUSE                  CONTROLULUI

Art.12. Conducerile organizaţiilor supuse controlului au obligaţia de a pune la dispoziţia organului de control următoarele:
· Registrele si corespondentele actelor justificative, bilanturile contabile si documentele legate de activitatea financiara;
·  actele justificative din care reies veniturile realizate din cotizaţii;

· documentele de plată prin care au fost virate cotizaţiile aferente către Uniunea Judeteana ca titlu de contributie pentru constituirea  fondurilor catre Federaţia SANITAS si respectiv CNSLR-Fratia.
· Sa prezinte spre control valorile pe care le gestioneaza conform inventarelor;

· Sa ofere informatiile si explicatiile cerute verbal sau scris dupa caz;

· Sa asigure buna desfasurare a controlului.
CAPITOLUL VI – DISPOZIŢII FINALE

Art.13. (1) Durata controlului la nu poate fi mai mare de 1(o) zi;

   (2) Controlul se desfăşoară de regulă în prezenţa preşedintelui organizaţiei, trezorierului, şi în prezenţa altor membri ai Biroului Operativ.
Art.14. (1) Controalele Comisiei de Cenzori se finalizează cu un proces-verbal de constatare, încheiat în 3 (trei) exemplare.

(2) Procesul-verbal de constatare se semnează de persoanele nominalizate la art. 13, alin.(2) şi de Comisia de Cenzori.
Art.15. Rapoartele  Comisiei de Cenzori, întocmite pe baza proceselor verbale de constatare, vor fi prezentate Biroului Operativ  şi  Consiliului Judetean de către Şeful Comisiei de Cenzori. 
Art.16. Comisia de Cenzori are dreptul şi obligaţia de a propune:

· măsuri de remediere a neregulilor financiar-contabile constatate;

· măsuri de corectare a bilanţului contabil, balanţei de verificare, registrului de casă, fişelor de conturi şi a altor documente de evidenţă contabile.

· măsuri de recuperare a pagubelor rezultate la toate nivelurile datorită nerespectării reglementărilor financiare proprii şi legale;
Art.17. Comisia de Cenzori va evidenţia în procesele verbale de constatare şi în rapoartele lunare abaterile de la normele financiare interne şi legale, la toate nivelurile, în următoarele situaţii: 

· întârzieri sau neglijenţe în efectuarea operaţiunilor financiare;

· nerespectarea încasării cotizaţiei membrilor de sindicat în cuantumul statutar de 0,8% din venitul brut;

· întârzierea plăţilor către Uniunea Judeteana SANITAS Maramures de către MEMBRII acesteia;

· nerespectarea hotărârilor cu aspect financiar aprobate de Consiliu şi Conferinţă .

· intarzierea platilor catre bugetul de stat.
Art.18. Comisia de Cenzori poate solicita Biroului Operativ convocarea ConsiliuluiJudetean, atunci când constată daune materiale sau folosirea frauduloasă a patrimoniului la orice nivel.
Art.19. Prezentul regulament intră în vigoare la data aprobării lui de către Consiliul Judetean.

Art. 20. In vederea ducerii la indeplinire a activitatilor de control ale Comisiei de cenzori Consiliul Judetean va aproba Normele metodologice de control financiar-contabile.

